SL
3.7.2023
Uradni list Evropske unije
C 235/57
Tožbeni razlogi in bistvene trditve Tožeča stranka v utemeljitev tožbe navaja sedem tožbenih razlogov. — Prvi tožbeni razlog: kršitev pravnih določb, ki urejajo jezikovno ureditev v evropskih institucijah.
Izvedba pisnega in ustnega preizkusa v jeziku (angleščina ali francoščina), ki ni materni jezik tožeče stranke, je onemogočila pravilno ocenjevanje njenih sposobnosti, ker je bil rezultat preizkusov pogojen tudi s stopnjo znanja jezikov.
To je poleg tega privedlo do kršitve člena 27 Kadrovskih predpisov. — Drugi tožbeni razlog: kršitev načela enakega obravnavanja kandidatov, neobstoj objektivnega ocenjevanja kandidatov (sodna praksa Glantenay) in kršitev člena 5(1) in (3) Priloge III h Kadrovskim predpisom.
Nekateri kandidati so namreč ponavljali pisne preizkuse, katerih težavnostna stopnja je bila precej nižja.
Primerjava kandidatov med izvajanjem preizkusov v ocenjevalnem centru je bila spremenjena, ker natečajna komisija ni preventivno preverila resničnosti izjav, podanih v okviru preverjanja dodatnih sposobnosti (Talent Screener). — Tretji tožbeni razlog: kršitev obveznosti obrazložitve in z njim povezanega načela enakosti strank v postopku (člen 47 Listine Evropske unije o temeljnih pravicah), ker se tožeča stranka pred vložitvijo pritožbe ni mogla seznaniti s popolno obrazložitvijo njene izključitve iz natečaja.
To je poleg tega privedlo do kršitve načela enakosti orožij v postopku. — Četrti tožbeni razlog: kršitev člena 5, peti in šesti odstavek, Priloge III h Kadrovskim predpisom v delu, v katerem natečajna komisija na rezervni seznam ni vključila najmanj dvakrat toliko kandidatov, kot je razpisanih delovnih mest. — Peti tožbeni razlog: kršitev razpisa natečaja, člen 5, prvi odstavek, Priloge III h Kadrovskim predpisom in posledično očitna napaka pri presoji, ker so se za natečaj AD7 ocenjevale tudi vodstvene sposobnosti kandidatov, čeprav je to merilo pridržano le za AD9. — Šesti tožbeni razlog: kršitev načel iz sodne prakse Di Prospero/Komisija ter kršitev člena 27 Kadrovskih predpisov in načela enakosti v delu, v katerem v razpisu natečaja ni dovoljeno sočasno sodelovanje pri obeh natečajih za AD7 in AD9, pri čemer je mogoče nekatere kandidate, vpisane na natečaj za AD9, po uradni dolžnosti premestiti na rezervni seznam za AD7. — Sedmi tožbeni razlog: kršitev načela enakosti kandidatov in neobjektivnost ocenjevanja zaradi nestabilnosti sestave natečajne komisije, zaradi pogostih sprememb v njeni sestavi in zaradi neobstoja spremljanja (shadowing) s strani njenega predsednika.
Tožba, vložena 8. maja 2023 – LichtBlick/Komisija (Zadeva T-240/23) (2023/C 235/71) Jezik postopka: nemščina Stranki Tožeča stranka: LichtBlick SE (Hamburg, Nemčija) (zastopniki: C. von Hammerstein, P. Roegele in H. Schutte, odvetniki) Tožena stranka: Evropska komisija
Predloga Tožeča stranka Splošnemu sodišču predlaga, naj: — sklep tožene stranke z dne 21. decembra 2022 (State Aid SA.104606 (2222/N) – Germany, sporočilo TCF: Temporary cost containment of natural gas, heat and electricity price increases) razglasi za ničen v delu, v katerem je bila z njim dodelitev pomoči na podlagi Gesetz zur Einführung einer Strompreisbremse und zur Änderung weiterer energierechtlicher Bestimmungen zugunsten von Betreibern von Ladepunkten zur Entlastung von Kosten des Ladestroms, der hinter einem Ladepunkt von dritten Personen verbraucht wird (nemški zakon o uvedbi ukrepov za zajezitev cene električne energije in o spremembi nadaljnjih določb energetskih predpisov v korist upravljavcev polnilnih mest za zmanjšanje stroškov polnilnega toka, ki ga za polnilnim mestom uporabljajo tretje osebe) razglašena za združljivo z notranjim trgom; — toženi stranki naloži plačilo stroškov postopka.